Държавен вестник, бр. 64, 2012 г., стр. 49

БРОЙ  64	
Д Ъ Р Ж А В Е Н  В Е С Т Н И К 	
СТР.  49  
да бъде оповестено от Емитента съгласно 
Условие 15 (Уведомления) в срок от 14 дни от 
приемането на решението, като липсата на 
оповестяване не обезсилва решението.
8.5. Протокол от всички решения и про­
цедури на всяко събрание следва да бъде 
воден и прилаган в нарочна книга, която при 
необходимост следва да бъде предоставяна 
на Емитента, а всички Протоколи, които се 
считат за подписани от Председателя на съ­
бранието, на което са приети решения или са 
извършени процедури, следва да се считат за 
убедително доказателство относно въпросите, 
изложени в Протокола, и докато не бъде до­
казано противното, всяко събрание относно 
процедурите, отразени в Протокола, се счита 
за надлежно свикано и проведено и всички 
приети решения и извършени процедури – за 
надлежно приети и извършени.
9. Комитет на Облигационерите
9.1. С решение, прието на Събрание на 
Облигационерите, надлежно свикано и прове­
дено в съответствие с Договора за фискално 
агентство, прието с мнозинство от най-малко 
50 % от общата сума по главниците на неиз­
платените към момента Облигации или при 
писмено уведомяване на Емитента (с копие 
до Фискалния агент), подписано от или от 
името на държателите на най-малко 50 % от 
общата сума по главниците на неизплатените 
към момента Облигации, Облигационерите 
могат да назначат комитет, съставен от лице 
или лица, които следва да представляват инте­
ресите на Облигационерите, ако е възникнало 
някое от следните събития:
(а)	 при Неизпълнение;
(б)	 при всеки случай или обстоятелство, 
при които след уведомяване, изтичане 
на период от време, издаването на 
удостоверение и/или изпълнението 
на друго изискване съгласно Условие 
9 („Неизпълнение“) те се считат за 
Неизпълнение; или
(в)	 при всяко публично известие от страна 
на Емитента, с което той оповестява 
търсенето или намерението си да търси 
реструктуриране на Облигациите (чрез 
изменение, предложение за замяна или 
по друг начин),
при условие обаче, че такова назначение няма 
да влезе в сила, ако държателите на повече 
от 25 % от общата сума по главниците на 
неизплатените към момента Облигации (i) 
са възразили срещу това назначение с пис­
мено уведомление до Емитента (с копие до 
Фискалния агент) в рамките на определения 
период след узнаването на назначаването (в 
случай че уведомяването относно назначава­
нето е извършено посредством писмено уве­
домление до Емитента), като този определен 
период следва да бъде 30 дни или по-дълъг 
или по-кратък период, който комитетът може 
добросъвестно да определи за подходящ при 
съответните обстоятелства, или (ii) са гласу­
вали срещу такова решение на Събрание на 
Облигационерите, надлежно свикано и прове­
дено в съответствие с Договора за фискално 
агентство. В случай че е назначен с писмено 
уведомление до Емитента, този комитет следва 
да уведоми всички Облигационери относно 
своето конституиране съгласно Условие 15 
(Уведомления) в най-краткия разумен срок след 
получаването на уведомлението от Емитента.
9.2. Този комитет има правото по своя 
преценка, наред с други права, да (i) ангажира 
правни консултанти и финансови съветници, 
които да му оказват съдействие при защитата 
на интересите на Облигационерите, (ii) да 
приема процедурни правила, каквито счита 
за уместни, и (iii) да участва в преговори с 
Емитента и/или други кредитори на Емитента. 
Емитентът се задължава да плати всички так­
си и разноски, които разумно могат да бъдат 
направени от комитета (включително, но не 
само, разходи за изпращане на уведомления 
до Облигационерите, такси и разноски за 
правни консултанти и финансови съветници 
на комитета, ако има такива) в срок до 30 
дни от датата, на която Емитентът получи 
фактура с достатъчно подробно описание на 
услугите и съпътстващата документация.
ПРИЛОЖЕНИЕ 4
Правила относно прехвърлянето и регист­
рацията на облигациите
1. Всеки Сертификат за Облигации ще 
удостоверява цяло число от Облигации.
2. Освен ако не пожелае друго, за което 
Емитентът се съгласи, и освен ако друго не 
е установено в Условията, всеки държател 
на повече от една Облигация има право да 
получи само един Сертификат за облигации 
във връзка с държаните от него такива. Освен 
ако не пожелаят друго, за което Емитентът 
се съгласи, и освен ако друго не е установено 
в Условията, лицата, които държат заедно 
една или повече Облигации, имат право да 
получат само един Индивидуален сертификат 
за съвместно държаните от тях Облигации, 
която, освен ако същите наредят друго, се 
предава на държателя, чието име е записано 
първо в регистъра на облигационерите във 
връзка със съвместното притежание на Об­
лигации. Всяко позоваване на „държател“, 
„прехвърлител“ и „приобретател“ ще включва 
лица, които заедно държат, прехвърлят или 
получават Облигации.
3. Изпълнителите на завещание или упра­
вителите на наследствената маса на починал 
държател на Облигации (който не един от 
няколко държатели) и в случай на смърт на 
един или повече лица, които съвместно държат 
Облигации, преживелият или преживелите